חוק לתיקון פקודת העיריות (מס' 150), התשפ"ב-2021
הצעת חוק ממשלתית, הכנסת ה-24
פורסם: ספר החוקים, חוברת 2946, עמ' 668, 2021-12-29T00:00:00+02:00
נקבע כי הוראת השעה אשר התירה לרשויות מקומיות (עיריות ומועצות מקומיות) לפעול ולהסדיר בתחומן עניינים של שמירה, אבטחה וסדר ציבורי, וכן סמכותן להטיל אגרה או היטל שמירה בגין שירותים אלה, תהפוך להוראת קבע; כספי ההיטל או אגרת השמירה ינוהלו בחשבון נפרד, וישמשו למימון הנושאים שנקבעו בתקנות בלבד; על גזבר המועצה להגיש למועצה מדי שנה דין וחשבון על התקבולים וההוצאות שנעשו לצורך שמירה, אבטחה וסדר ציבורי בהתאם להוראות החוק. החוק קובע כי תחול חובת דיווח שנתית של שר הפנים לוועדת הפנים בעניין יישום הוראות הסעיפים האמורים וסוגי הפעילויות הממומנות בכל שנה מכספי היטל או אגרת השמירה ברשויות המקומיות השונות.